De Radikales integrationsudspil

Kommunerne skal forpligtes til at sikre en ligelig fordeling af tosprogede i daginstitutioner og folkeskoler.

4.500 flere pædagoger skal blandt andet sikre, at alle børn lærer dansk.

Bandemedlemmer skal kunne få strafnedsættelse, hvis de flytter et nyt sted hen og dropper al kontakt med banderne.

Asylsøgere skal kunne arbejde fra den dag, de indgiver en asylansøgning. Virksomheder skal kunne forhåndsgodkendes til at ansætte asylsøgere på dansk løn og danske arbejdsvilkår, ligesom asylsøgere skal kunne få et cpr-nummer.

Personer, der ikke har uddannelse svarende til folkeskolens afgangsprøve, skal i 30 timers uddannelse for at få kontanthjælp. Ingen kan være på kontanthjælp i mere end tre år.

Alle unge, der er født og opvokset i Danmark, skal kunne opnå statsborgerskab, når de har bestået folkeskolens afgangsprøve. Det sker automatisk uden yderligere test, prøver og krav. Består man ikke folkeskolen, vil statsborgerskabet kunne opnås, når man fylder 18 år.

Planen koster 2,4 milliarder kroner årligt (1,8 milliarder skal gå til flere pædagoger) og 200 millioner kroner i engangsinvesteringer.

Kilde: Udspillet ”Mod til reel integration”.